
הנדון: בקשה לפי חופש המידע - ביטוח בריאות "קו הכסף"
סימוכין: פנייתך מיום 7.6.18

1. בפנייתך שבנדון, ביקשת לקבל, בהתאם לחוק חופש המידע, התשנ"ח-1998 (להלן- חוק חופש המידע(, את דף השתנות הפרמיה לשנת 1994 לביטוח הבריאות- קו הכסף של חברת הביטוח "הפניקס" והמחיר המאושר על ידי המפקחת על הביטוח עבור כל ילד מתחת לגיל 18 שנה לביטוח הנ"ל.

2. במענה לבקשתך הרינו להשיבך כי המסמכים המבוקשים לא אותרו במשרדנו, ולפיכך, בקשתך לקבל פריטי מידע אלו נדחית בהתאם להוראות סעיף 8(2) ו-8(3) לחוק חופש המידע. 

3. בהתאם לסעיף 7(ו) לחוק, הריני להודיעך על זכותך לעתור נגד החלטה זו לבית המשפט לעניינים מנהליים בירושלים. 
בכבוד רב,
	
ליאת שטרק, עו"ד
הממונה על חופש המידע

